רפיה

רַפְיָה (שם מדעי: Raphia) הוא סוג של עצים ממשפחת הדקליים. הסוג כולל כ-20 מינים של עצי דקל שתפוצתם הטבעית באזורים הטרופיים של אפריקה, ובייחוד במדגסקר. רוב המינים גדלים באזורי ביצות, כש-Raphia regalis גדל על מדרונות ביער גשם טרופי. מין אחד, , גדל גם באמריקה המרכזית והדרומית. המין זה הוא המקור לסיבי הרפיה, שהם העורקים של העלים.

==אטימולוגיה==
מקור השם בשפה המלגשית, שבה "פיה" (fia) פירושו "לסחוט מיץ", ובמקרה של רפיה הכוונה לייצור .

==תיאור==
Raphia farinifera במוזמביק
מקבץ פירות של Raphia farinifera
מיני הרפיה הם דקלים גבוהים, עד גובה של 16 מטרים. הם חסרי גזע או דמויי עץ. הגזעים עומדים לבד או בקבוצות. הדקלים חד-ביתיים ופורחים רק פעם אחת, ואז מתים לאחר שהזרעים מבשילים (מונוקארפי). למינים מסוימים יש גבעולים בודדים שמתים לאחר הבשלת הפרי, אך יש להם מערכת שורשים שנשארת בחיים ושולחת גבעולים חדשים שיישאו פירות.

מספר הכרומוזומים הוא n = 282.

===עלים===
העלים גדולים מאוד, הארוכים ביותר הידועים בעולם הצומח. עליו של המין Raphia Regalis מגיעים עד לאורך של 25 מטרים ורוחב של 3 מטרים. העלים מנוצים ונשארים על הצמח לאחר מותו. גם נדן העלה ארוך מאוד. עם הזמן הוא מתפרק לרצועות צרות או לפעמים לסיבים שחורים (הנקראים פיאסווה). הפטוטרת קצרה עד ארוכה מאוד, ובדרך כלל מקומטת עמוק בצידה העליון ליד הבסיס. העלעלים מקופלים, סרגליים, רבים ומסודרים בצורה כזו שהם משווים לעלה מראה מנוצה. יש להם קוצים קצרים בשולי העלה על העורק הראשי.

===תפרחות===
התפרחות מסתעפות לשני גדילים. כמה מהן צומחות בו-זמנית בחיק העלים העליונים. הן נמצאות בין העלים ותלויות, או שהן מעל העלים ויוצרות תפרחת מורכבת זקופה ומסיבית. העוקץ של התפרחת קצר. החפית היא צינורית, ובעלת נדן צר עד מנופח. על עוקץ התפרחת ישנם מספר עלי חפה. ציר התפרחת ארוך במידה ניכרת מהעוקץ. החפות מסודרות על הציר בשתיים או בארבע שורות, הן צינוריות ובדרך כלל נושאים ענף רוחבי מסדר ראשון. אלה כפופים לאחור או בולטים.
גם עלי החפה של הציר מסודרים בשתיים או בארבע שורות. הרבע התחתון עד שני שלישים מהאורך של התפרחת מכילים פרחים נקביים ושתי חפיות. בחלק העליון, הם מכילים פרחים זכריים עם חפית בודדת.

===הפרחים===
לפרחים הזכריים יש גביע דמוי צינור עם שלוש אונות שטוחות. הכותרת משתרעת הרבה מעבר לגביע, מעט מבריקה ומתמזגת בבסיסה. שלוש האונות ארוכות, משולשות ומעט דמויות קוצים. לשישה עד 30 האבקנים יש זירים צרים הנפרדים או מאוחדים לצינור. המַאֲבָקִים ארוכים בצורת חץ.

גרגירי האבקה אליפסואידים ובעלי סימטריה כפולה. פתח הנביטה הוא חריץ רחוק מהמרכז, בדרך כלל קצר משמעותית מציר האורך. אורך הציר הארוך ביותר הוא 17 עד 35 מיקרומטר.

הפרחים הנקביים לפעמים אינם משתרעים לחלוטין מעלי החפה שלהם. הגביע הוא דמוי צינור, הכותרת לא תמיד ארוכה מהגביע. היא בערך חצי צינורית ויש לה שלוש אונות משולשות. האבקנים העקרים יוצרים טבעת צמודה לעלי הכותרת עם 6 עד 16 שיניים שעליה עומדים המאבקים השטוחים, הקצרים והריקים. העלי הוא בן שלוש מגורות עם שלוש ביציות. הוא מדמוי ביצה עד חרוטי, עמוד העלי קצר ובעל צלקת של שלוש אונות. הפרדת המגורות אינה מלאה, הביציות אנאטרופיות (כלומר הפוכות).

===פירות וזרעים===
הפרי של Raphia taedigera

הפרי בדרך כלל גדול, אליפטי ומכיל זרע אחד. לאֶקְסוֹקַרְפְּ (השכבה החיצונית של קליפת הפרי) יש שורות אנכיות של קשקשים גדולים הפונים לאחור. המֶסוֹקַרְפּ (בשר הפרי) סמיך, קמחי ועשיר בשמן. האֶנְדּוֹקַרְפְּ (הגלעין) אינו מובחן. לזרע מעטה זרע יבש ולאֶנְדּוֹסְפֵּרְם יש כמה תלמים עמוקים.

==גידול ושימושים==
הסרת הממברנה
מגלגלים את הסיבים יחד לפני הייבוש
===סיבים===
סיבי רפיה מיוצרים מהממברנה של האפידרמיס בצד התחתון של כפות העלים. מורידים את הממברנה ליצירת סיבים דקים ארוכים, אותם ניתן לגלגל יחד לתוספת חוזק לפני ייבושם לבסוף. את הסיבים אפשר לטוות לחוטי משיכה, חבלים, לחזק צמחים לסמוכות ולהשתמש בהם בהרכבות על עצים. הסיבים חשובים בתחום הטקסטיל, שכן ניתן לצבוע אותם ולשזור אותם במוצרים כגון מחצלות דקורטיביות, סלים, מצעיות, כובעים ונעליים.

===יין רפיה===
את מוהל הדקל ניתן להתסיס ליין רפיה. המוהל נאסף באופן מסורתי על ידי חיתוך בצורת קופסה בחלק העליון של הדקל ותליית דלעת מרוקנת גדולה מתחת כדי לאסוף את הנוזל הלבן החלבי. שלא כמו בדקלי שמן, תהליך זה הורג את העץ. אפשר לתת למוהל הן מהרפיה והן מדקל השמן לתסוס במשך כמה ימים. כאשר נאסף לראשונה מהעץ, הוא מתוק ונראה מעט מוגז. ככל שהוא מתיישן יותר הסוכר מומר לאלכוהול. יין רפיה נוטה להיות מתוק יותר בכל גיל בהשוואה ליין מדקלי שמן. ניתן לזקק את שני סוגי למשקאות חריפים, כגון . באופן מסורתי בתרבויות מסוימות שבהן רפיה או דקל שמן זמינים מקומית, מוצעים משקאות חריפים אלה לאורחים מעצי הדקל.

===שימושים אחרים===
בבנייה המקומית משתמשים בסיבי רפיה לחבלים, כאשר ענפים ועלים מספקים מקלות וקורות תומכות וחיפוי גגות שונים. תושבי ממלכת אוגבה במדינת ריברס בניגריה ותושבי מאזורים אחרים בדרום ניגריה משתמשים בכפות דקל רפיה בתור חכות. בדרך כלל חותכים את הכף מעץ דקל צעיר. מסירים את העלים ומייבשים את הגבעול, מה שהופך קל מאוד, והקרס מחובר לחוט, שנקשר אל הגבעול.

שמן לבישול מופק מהמסוקארפ של מינים מסוימים. הזרעים וקודקוד הגבעול נאכלים לפעמים. פירות של מינים מסוימים משמשים כרעל לדגים.

דקל הרפיה חשוב בחברות כמו זו של מחוז בפיליפינים, של הרפובליקה הדמוקרטית של קונגו, בני הקבוצה האתנית של ה של קמרון, האיגבו ואיביביו של דרום-מזרח ניגריה, בני הקבוצה האתנית של ה של צפון-מרכז ניגריה ודרום-מערב קמרון, אנשי אורהובו של הדלתה של הניז'ר ובני היורובה של דרום-מערב ניגריה, בין כמה מדינות אתניות אחרות במערב אפריקה.

===רפיה סינתטית===
מחרוזת רפיה סינתטית נפרשת לאורך ליצירת סרט
לגדיל רפיה אורך מרבי של כ-1.5 מטר ורוחב בלתי קבוע. כאשר הוא נמצא על סלילים או חוטים באורכים גדולים יותר, זו כנראה רפיה סינתטית, המופקת מפוליפרופילן. הופק לראשונה על ידי חברת האיטלקית בשיתוף עם חברת המכשור התעשייתי השווייצרית , יצרנית נולים לאריגת סיבים טבעיים, שהתאימו את הנולים שלהם לעיבוד רפיה סינתטית. בדים אלה משמשים לייצור החלק האחורי של שטיחים, יריעות הגנה ושקים לאורז, תפוחי אדמה ופירות הדר. קובמה פיתחה גם שיטה לכיסוי בד רפיה בשכבת פוליאתילן דקה על מנת להפוך אותו לעמיד למים.

<gallery mode=packed widths="200px" heights="200px">
Raphia weaver in Babouantou.jpg|אריגת רפיה
RaffiaForGraftingTrees.JPG|ניתן להשתמש ברפיה בתהליך הרכבה
Brooklyn Museum 1989.11.1 Raffia Cloth Panel Marked D43.jpg|בד המיוצר מרפיה על ידי בני הקובה
PendeMunganji.jpg|חליפת רקדן מונגנג'י מסורתית מרפיה ממחוז באנדונדו, הרפובליקה הדמוקרטית של קונגו
Raffia animals created by artisans in Madagascar.jpg|חיות מרפיה במדגסקר
</gallery>

==טקסונומיה==
הסוג Raphia ממוקם בתוך משפחת הדקליים בתת-משפחת Calamoideae, שבט ותת-שבט Raphiinae. זה הנציג היחיד של השבט. זוהי של תת-השבט . הקלדיסטיקה של הסוג לא נחקרה (נכון לשנת 2008). שם הסוג Raphia נגזר מהשם העממי בשפה המלגשית "רופיה", שנגזר כאמור מ"פיה".

===מינים===
{| class="wikitable"
|-
! תמונה !! שם מדעי !! תפוצה
|-
| || style="text-align:left" |Raphia africana <small>Otedoh</small> || ניגריה, קמרון
|-
|style="text-align:left" | Raphia australis <small>Oberm & Strey</small> || מוזמביק, דרום אפריקה
|-
|style="text-align:left" | Raphia farinifera <small>(Gaertn.) Hyl</small> || אפריקה מסנגל לטנזניה, דרומה עד מוזמביק וזימבבואה
|-
| ||style="text-align:left" | Raphia gentiliana <small>De Wild</small> || הרפובליקה הדמוקרטית של קונגו, הרפובליקה המרכז אפריקאית
|-
| ||style="text-align:left" | Raphia hookeri <small>G.Mann & H.Wendl</small> || מערב ומרכז אפריקה מליבריה ועד אנגולה
|-
| ||style="text-align:left" | Raphia laurentii <small>De Wild</small> || אנגולה, הרפובליקה הדמוקרטית של קונגו, הרפובליקה המרכז אפריקאית
|-
| ||style="text-align:left" | Raphia longiflora <small>G.Mann & H.Wendl</small> || מניגריה לרפובליקה הדמוקרטית של קונגו
|-
| ||style="text-align:left" | Raphia mambillensis <small>Otedoh</small> || ניגריה, קמרון, הרפובליקה המרכז אפריקאית, סודן
|-
|||style="text-align:left" | Raphia mannii <small>Becc</small> || ניגריה, ביוקו
|-
| ||style="text-align:left" | Raphia matombe <small>De Wild</small> || קבינדה, הרפובליקה הדמוקרטית של קונגו
|-
| ||style="text-align:left" | Raphia monbuttorum <small>Drude</small> || ניגריה, קמרון, צ'אד, הרפובליקה המרכז אפריקאית, דרום סודן
|-
| ||style="text-align:left" | Raphia palma-pinus <small>(Gaertn) Hutch</small> || מערב אפריקה מליבריה ועד קבינדה
|-
| ||style="text-align:left" | Raphia regalis <small>Becc</small> || מרכז אפריקה מניגריה ועד אנגולה
|-
| ||style="text-align:left" | Raphia rostrata <small>Burret</small> || קבינדה, הרפובליקה הדמוקרטית של קונגו
|-
| ||style="text-align:left" | Raphia ruwenzorica <small>Otedoh</small> || מזרח הרפובליקה הדמוקרטית של קונגו, רואנדה, בורונדי
|-
| ||style="text-align:left" | Raphia sese <small>De Wild</small> || הרפובליקה הדמוקרטית של קונגו
|-
|style="text-align:left" | Raphia sudanica <small>A. Chev</small> || מערב אפריקה מסנגל ועד קמרון
|-
|style="text-align:left" | Raphia taedigera <small>(Mart.) Mart</small> || ניגריה, קמרון, מרכז אמריקה (קוסטה ריקה, ניקרגואה, פנמה), דרום אמריקה (קולומביה, מדינת פארה של ברזיל)
|-
| || style="text-align:left" |Raphia textilis <small>Welw</small> || קבינדה, הרפובליקה הדמוקרטית של קונגו, גבון, אנגולה
|-
| || style="text-align:left" |Raphia vinifera <small>P. Beauv</small> || מערב אפריקה מהרפובליקה הדמוקרטית של קונגו ועד בנין
|-
|}

==קישורים חיצוניים==

<div style="direction: ltr;">
* [https://palmpedia.net/wiki/index.php5?search=Raffia Species of Raffia], Palmpedia site
* [https://www.inhotim.org.br/en/item-do-acervo/raffia-palm/ Raffia Palm]
* [https://www.theraffiaconnection.com.au/blogs/news/raffia-from-the-tree-to-your-hand RAFFIA FROM THE TREE TO YOUR HAND]
</div>

==הערות שוליים==

קטגוריה:דקלאים
קטגוריה:אפריקה: עצים